钦定古今图书集成/明伦汇编/官常典/第322卷 > 彭泽
## 钦定古今图书集成/明伦汇编/官常典/第322卷 > 彭泽

按《明外史》本传：“泽字济物，兰州人。幼学于外祖段坚，

之辟中贵，为祈免，执不听，出为徽州知府。泽将遣女
治漆器数十，使吏送其家。泽父大怒，趣焚之，徒步诣
徽。泽惊出，迓目吏负其装，父怒曰：‘我负此数千里，汝
不能负数武耶’？”既入，杖泽堂下。杖已，持装竟去。泽益
痛砥砺政最，人以方前守孙遇。遇见《循吏传》中。父丧
归。正德初，起知真定。阉人数挠禁，泽治一棺于听事，
以死怵之，其人不敢逞。迁浙江副使，历河南按察使。
所至以威猛称。擢右佥都御史，巡抚辽东。进右副都
御史，改保定。未赴而刘惠、赵𬭼等大乱河南，命泽与
咸宁伯仇钺提督军务讨之。陈便宜十一事，务厚赏
峻罚，以激劝将吏。泽体干修伟，腰带十二围，大音声，
与人语若叱咤。始至，大陈军容，引见诸将校，责以畏
缩当死。诸将校股栗伏罪，良久乃释。遂下令鼓行薄
贼，大小数十战，连破之。甫四月，贼尽平。语详《钺传》。录
功，进右都御史、太子少保，荫子锦衣世百户。寻代洪
锺总督川、陕诸军，讨四川贼。时鄢本恕、蓝廷瑞、廖惠、
曹甫已平，惟廖麻子、喻思俸猖獗如故。泽偕总兵官
时源数败贼部将阎勋，追禽麻子于剑州。思俸窜通、
巴间，势复振。泽督诸军围之，卒就禽。泽遂移汉中，请
班师。未报，而内江荣昌贼骆崧祥、龚时达、郑朝阳等
复炽。泽又移师讨平之，且平成都乱卒之执知州指
挥者，请班师益力。诏暂留保宁镇抚。进左都御史、太
子太保，荫子如初。泽复请还者再，乃召还。未行，会土
鲁番据哈密，执忠顺王速坛、拜牙郎，以其印去，投谩
书甘肃，要索金币。总制邓璋、甘肃巡抚赵鉴以闻，请
遣大臣经略。大学士杨廷和等共荐泽。泽久在兵间，
厌之，以乡土为辞，且引疾推璋及咸宁侯钺可任。帝
优诏慰勉，乃行。泽材武知兵，然性疏阔负气，经略哈
密，事颇不当。钱宁、王琼等交𬺈龁之，遂因此得罪。泽
至甘州，土鲁番方寇赤斤、苦峪诸卫，遣使索金币，请
还哈密。泽以番人可利啖也，迺与鉴谋，遣哈密都督
写亦虎仙以币二千、银酒枪一赂之，令还哈密城印。
未得报，辄奏。事平，乞骸骨，召还理院事。巡按御史冯
时雍言“城未归，泽不宜遽召。”不纳。初，兵部缺尚书，廷
臣共推泽，而王琼得之，且阴阻泽。言官多劾琼者，由
是有隙。泽又使酒，常凌琼，琼愈欲倾之。泽时时骂钱
宁。琼以语宁，宁未信。琼乃邀泽饮，匿宁所亲屏间，挑
泽醉骂。使闻之。宁果大怒。会寇大入宣府，廷议以许
泰将兵，泽总制东西两边军务。及诏下，罢泰不遣，又
不命泽总制，独令提督两游击兵六千人以行，意以
困泽。泽言：“臣文臣，摧锋陷阵，非臣所能独任。”琼乃奏
遣成国公朱辅，会寇遁，泽还理院事。写亦虎仙者，素
桀黠，虽居肃州，阴通土鲁番酋速坛满速儿为之耳
目。据城夺印，皆其谋，泽初不知而遣之。满速儿以城
印来归，留速坛拜牙郎如故。虎仙复啖使入寇，曰：“肃
州可得也。”满速儿悦，使其婿马黑水随入贡，以觇虚
实，且征贿。泽已还，鉴亦迁去。李昆代巡抚，虑他变，质
其使于甘州，而驱虎仙出关。虎仙惧弗去。满速儿闻
之怒，复取哈密，分兵据沙州，自率万骑寇嘉峪关。游
击芮宁与参将蒋存礼御之。宁以七百人先遇寇沙
子坝。寇围宁而分兵缀存礼军，宁军尽没，遂堕城堡，
纵杀掠。诏泽提督三边军务御之。会副使陈九畴系
其使失《拜烟答》及虎仙等内应绝，乃复求和，泽兵遂
罢。寻乞骸骨归，驰驿给夫廪如制。泽既去，琼追论嘉
峪之败，请穷诘增币者主名。钱宁从中下其事，大学
士梁储等持之乃已。会失拜《烟答》子讼父冤，下法司
议，释写亦虎仙等。琼因请遣给事御史勘《失事状》，还
报无所引。琼遂劾泽“妄增金币，遗书议和，失信启衅，
辱国丧师。”昆、九畴俱宜罪。遂斥泽为民。昆、九畴逮讯，
昆谪官，九畴除名。武宗崩，世宗入继。钱宁败，琼亦得
罪，御史杨秉中请召泽，遂即家。起兵部尚书、太子太
保。昆九畴亦复官。部事积坏久，债帅满天下。泽核功
罪，杜干请，兵政一新。初，正德时，廷臣建白戎务奉俞
旨者多废格。泽请胪列成书，次第修举。又请“敕九边
守臣策防御方略，毋画境自保。镇、巡居中调度，无相
牵制。诸边各以农隙筑墙濬濠，修墩台，饬屯堡，为经
久计。内地盗甫息，敕守臣练卒伍，立保甲，惩匿盗不
举者。且抚西南诸苗蛮，申海禁，汰京军老弱。”帝咸嘉
纳。兴邸从臣悉迁擢，予世职。泽疏争，不听。诏遣中官
杨金、郑斌、安川更代镇守，复令张弼、刘瑶守凉州、居
庸。泽持不可，皆罢弗遣。四川巡抚胡世宁劾分守中
官赵钦，泽因请尽罢诸镇守。时虽不从，其后镇守竟
罢。嘉靖元年，泽言“天下军官部皆有《帖黄籍》，用以黜
陟，锦衣独无。”于是置籍如诸卫锦衣千户刘瓒等。诏
书黜汰，复求还官。司礼中官萧敬请补监局工匠千
五百人，泽皆持不可。帝并从之。帝将授外戚蒋泰等
五人为锦衣，泽争不纳，在部多所执持。会御史史道
讦、杨廷和已下诏狱。泽复劾道“奸人之雄，不可不治。”
帝因谕言官：惟大奸及机密事专疏奏，馀只具公疏，
毋挟私中伤善类。诏下，给事、御史交章劾泽阻言路坏祖宗法。帝乃从吏部言，停前谕。泽不自安，累疏乞
休，慰留不许。言者复交劾之，泽遂乞罢不已，乃加少
保，赐敕乘传归。锦衣百户王邦奇憾泽尝抑己，上书
言哈密失国，由泽赂番求和所致，语侵杨廷和、陈九
畴等。张璁、桂萼方疾廷和，遂逮九畴廷讯戍边。泽复
夺官为民，家居郁岩H，卒。总制尚书唐龙言：“泽孝友
廉直，先后讨平群盗，功在盟府。当先帝时，为佥壬所
谮，不竟其用。陛下起之田间，俾掌邦政。泽孜孜奉国，
复为谗言构罢。今殁已五年，所遗二妾，衣食不给。请
核泽往劳，复官加恤，以作忠臣之气。”不从。隆庆初，复
官，谥《襄毅》。